Document ID: 32015R0153

KOMISJONI RAKENDUSMÄÄRUS (EL) 2015/153,
30. jaanuar 2015,
millega tehakse erand määrusest (EÜ) nr 1918/2006 seoses Tuneesiast pärit oliiviõli 2015. aasta tariifikvoodi piires välja antavate impordilitsentside kuumääradega
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 187 punkti a,
ning arvestades järgmist:
(1)
Komisjoni määruse (EÜ) nr 1918/2006 (2) artikli 2 lõikega 2 on kehtestatud oliiviõli igakuised kogused, mille kohta võib välja anda impordilitsentsid kõnealuse artikli lõikega 1 ette nähtud kvoodi kogumahu piires.
(2)
Oliiviõliga kauplemise hõlbustamiseks ELi ja Tuneesia vahel käesoleval tootmisaastal on vaja teha erand määrusest (EÜ) nr 1918/2006 ja kehtestada ajavahemikuks 1. veebruarist 2015 kuni 31. oktoobrini 2015 erinevad kuumäärad, piiramata kõnealuse määruse artikli 2 lõikes 1 sätestatud tariifikvoodi mahtu.
(3)
Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Erandina määruse (EÜ) nr 1918/2006 artikli 2 lõikest 2 ja piiramata kõnealuse määruse artikli 2 lõikes 1 sätestatud tariifikvoodi mahtu, võib ajavahemikus 1. veebruarist 2015 kuni 31. oktoobrini 2015 anda välja litsentse järgmiste piirangutega kuu kohta:
-
9 000 tonni kuus veebruarist märtsini ja
-
8 000 tonni kuus aprillist oktoobrini.
Artikkel 2
Käesolev määrus jõustub selle Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 30. jaanuar 2015

Labels: 17
3
6
18
15